Festivalul Olimpic de iarnă al Tineretului European 2013
Festivalul Olimpic de iarnă al Tineretului European 2013 (prescurtat FOTE) a fost a unsprezecea ediție de iarnă a evenimentului multi-sportiv organizat de Comitetele Olimpice Europene (COE). Aceasta s-a desfășurat în perioada 17-22 februarie 2013, în stațiunile montane din împrejurimile orașului Brașov, România. Acesta a fost primul eveniment internațional olimpic desfășurat în România.